Titelles, cinema infantil o la visita de Ses Majestats els Reis Mags son algunes de les activitats per a celebrar el Nadal a Sagunt
13 de desembre 2019

![](/media/kf3n01tl/62-cuerpo-1.jpg)  

El Nadal infantil comença a Sagunt este cap de setmana amb l'àmplia programació que l'Ajuntament de Sagunt ha organitzat a través de les regidories de Joventut i Infància, de Comerç i Mercats i de Cultura per al públic més menut.

Els dissabtes 14, 21 i 28 de desembre i 4 de gener, a les 11.30 hores, el Casal Jove del Port de Sagunt oferirà cinema en sessió matinal i en castellà, amb títols com _Elcano y Magallanes, la primera vuelta al mundo, ¡Vaya santa Claus!, Los teleñecos en Cuento de Navidad_ i _Pesadilla antes de Navidad_, respectivament. L'entrada serà lliure fins a completar aforament. A més, el dissabte 28 de desembre, d'11.30 a 13.30 hores, el rocòdrom del Casal Jove acollirà un taller d'aproximació a l'escalada.

![](/media/i0jj1xsj/62-cuerpo-2.jpg)  

El mercat nadalenc torna enguany als dos nuclis de la ciutat. Del 20 al 28 de desembre estarà situat en l'avinguda Doctor Fleming i del 29 de desembre al 6 de gener en la plaça Cronista Chabret.

El plat fort de la programació nadalenca arribarà el 28 i el 30 de desembre amb l'arribada de l'emissari reial de Ses Majestats els Reis Mags a l'Ajuntament de Sagunt i a la Tinència d'Alcaldia, respectivament, i amb la Cavalcada de Reis, el 5 de gener. Eixe mateix dia, com ja és tradicional, Melcior, Gaspar i Baltasar arribaran amb vaixell a la dàrsena del port marítim a les 11 hores, on seran rebuts per les autoritats de Sagunt i on el públic infantil podrà demanar-los els seus desitjos.

![](/media/d1ygbnpo/62-cuerpo-3.jpg)  

A la vesprada Ses Majestats els Reis Mags realitzaran el recorregut pels dos nuclis en la Cavalcada, primer començarà a les 17 hores i partirà des de l'Albereda del Consell per les avingudes 9 d’Octubre i Maestrat fins al Triangle Umbral i seguidament, a partir de les 19 hores, eixirà del carrer Almenara, passarà per la plaça Blasco Ibáñez i per Camí Reial fins a finalitzar a la porta de l'Ajuntament de Sagunt.

**El Festival de Titelles torna a Sagunt**  

Durant les festes nadalenques el Centre Cultural Mario Monreal i la Casa Municipal de Cultura acolliran el 26 Festival de Titelles amb espectacles per a tots els públics i en valencià. El dimecres 26 de desembre, la companyia Mandarina i els pirates posaran en escena _Y__o, Mi, Me con Mua_ i el dijous 27 de desembre _Cyran__o de Bergerac_ a càrrec de la companyia Tramant Teatre, els dos espectacles a Sagunt.  

Quant als espectacles al Port de Sagunt, el dimecres 2 de gener serà el torn de Festuc Teatre que interpretarà l'espectacle _Adéu Peter Pan_, i el dijous 3 _L’encant del drac_ a càrrec de La Carreta Teatre.  

Tots els espectacles començaran a les 18 hores i el preu de les entrades serà de 3 euros per als xiquets i xiquetes i 6 euros per a adults.​  

![](/media/nmcdb05b/62-cartel-cabalgata-de-reyes-2020.jpg)  

​

*   [](http://www.facebook.com/sharer.php?u=https://aytosagunto.es/va/actualitat/titelles-cinema-infantil-o-la-visita-de-ses-majestats-els-reis-mags-son-algunes-de-les-activitats-per-a-celebrar-el-nadal-a-sagunt/ "Facebook")
*   [](http://twitter.com/share?url=https://aytosagunto.es/va/actualitat/titelles-cinema-infantil-o-la-visita-de-ses-majestats-els-reis-mags-son-algunes-de-les-activitats-per-a-celebrar-el-nadal-a-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/titelles-cinema-infantil-o-la-visita-de-ses-majestats-els-reis-mags-son-algunes-de-les-activitats-per-a-celebrar-el-nadal-a-sagunt/ "Linked In")
*   [](mailto:?body=https://aytosagunto.es/va/actualitat/titelles-cinema-infantil-o-la-visita-de-ses-majestats-els-reis-mags-son-algunes-de-les-activitats-per-a-celebrar-el-nadal-a-sagunt/)